CELEX: E2014P0002
Language: sk
Date: 2014-01-10 00:00:00
Title: Žaloba Dozorného úradu EZVO podaná 10. januára 2014 proti Islandu (Vec E-2/14)

8.5.2014   
            
            
               SK
            
            
               Úradný vestník Európskej únie
            
            
               C 138/31
            
         Žaloba Dozorného úradu EZVO podaná 10. januára 2014 proti Islandu
   (Vec E-2/14)
   (2014/C 138/08)
   Dozorný úrad EZVO, ktorý zastupuje Xavier Lewis a Markus Schneider, splnomocnení zástupcovia Dozorného úradu EZVO, rue Belliard 35, 1040 Brusel, Belgicko, podal 10. januára 2014 na Súd EZVO žalobu proti Islandu.
   Dozorný úrad EZVO žiada Súd EZVO, aby:
   
               1.
            
            
               vyhlásil, že Island tým, že v stanovenej lehote neprijal a/ani Dozornému úradu EZVO bezodkladne neoznámil opatrenia potrebné na transpozíciu aktu uvedeného v bode 56v prílohy XIII k Dohode o Európskom hospodárskom priestore (smernica Európskeho parlamentu a Rady 2005/35/ES zo 7. septembra 2005 o znečisťovaní mora z lodí a o zavedení sankcií za porušenia) v znení prispôsobenom Dohode o EHP prostredníctvom protokolu 1 k tejto dohode a prostredníctvom rozhodnutia Spoločného výboru EHP č. 65/2009 z 29. mája 2009, si nesplnil svoje povinnosti vyplývajúce z uvedeného aktu a z článku 7 Dohody o EHP;
            
         
               2.
            
            
               nariadil Islandu uhradiť trovy konania.
            
         
      Právna a skutková podstata veci a právny základ žaloby:
   
               —
            
            
               V žalobe sa uvádza, že Island si nesplnil svoju povinnosť vyhovieť najneskôr do 12. augusta 2013 odôvodnenému stanovisku Dozorného úradu EZVO vydanému 12. júna 2013, ktoré sa týka skutočnosti, že Island netransponoval do svojho vnútroštátneho právneho poriadku smernicu Európskeho parlamentu a Rady 2005/35/ES zo 7. septembra 2005 o znečisťovaní mora z lodí a o zavedení sankcií za porušenia (ďalej len „akt“), ako sa na ňu odkazuje v bode 56v prílohy XIII k Dohode o Európskom hospodárskom priestore, v znení prispôsobenom Dohode o EHP prostredníctvom protokolu 1 k tejto dohode a prostredníctvom rozhodnutia Spoločného výboru EHP č. 65/2009 z 29. mája 2009.
            
         
               —
            
            
               Dozorný úrad EZVO uvádza, že Island tým, že v stanovenej lehote neprijal a/ani Dozornému úradu EZVO neoznámil opatrenia potrebné na transpozíciu uvedeného aktu, si nesplnil svoje povinnosti vyplývajúce z článku 16 uvedeného aktu v prispôsobenom znení a z článku 7 Dohody o EHP.